คำสั่งกรมสวัสดิการและคุ้มครองแรงงานคำสั่งกรมสวัสดิการและคุ้มครองแรงงานที่ ๑๕๒/๒๕๓๘เรื่องมอบหมายอำนาจหน้าที่ตามประกาศกระทรวงมหาดไทยเรื่องการคุ้มครองแรงงาน[๑] เพื่อให้การปฏิบัติงานของกรมสวัสดิการและคุ้มครองแรงงานดำเนินไปด้วยความเรียบร้อยรวดเร็ว มีประสิทธิภาพ อำนวยความสะดวกให้แก่นายจ้างและลูกจ้างอาศัยอำนาจตามข้อ ๔ ข้อ ๑๗ ข้อ ๓๑ ข้อ ๖๘ และข้อ ๖๙แห่งประกาศกระทรวงมหาดไทย เรื่อง การคุ้มครองแรงงาน ลงวันที่ ๑๖ เมษายน พ.ศ. ๒๕๑๕อธิบดีกรมสวัสดิการและคุ้มครองแรงงาน จึงมอบหมายอำนาจหน้าที่ ดังต่อไปนี้ข้อ ๑ในการพิจารณาอนุญาตนายจ้างให้ลูกจ้างทำงานเกินกำหนดเวลาทำงานปกติในงานขนส่งตามข้อ ๔ แห่งประกาศกระทรวงมหาดไทย เรื่อง การคุ้มครองแรงงาน ลงวันที่ ๑๖ เมษายนพ.ศ. ๒๕๑๕ มอบหมายให้ข้าราชการดังต่อไปนี้ เป็นผู้พิจารณาอนุญาต(๑) รองอธิบดี กรมสวัสดิการและคุ้มครองแรงงาน(๒) ผู้อำนวยการกองคุ้มครองแรงงาน หรือผู้รักษาราชการแทน(๓) ข้าราชการพลเรือนสามัญตั้งแต่ระดับ ๗ ขึ้นไปซึ่งปฏิบัติงาน ณ กองคุ้มครองแรงงาน ให้มีอำนาจในเขตพื้นที่กรุงเทพมหานคร(๔) ข้าราชการพลเรือนสามัญตั้งแต่ระดับ ๖ ขึ้นไปซึ่งปฏิบัติงาน ณ สำนักงานแรงงานกรุงเทพมหานครเขตทุกเขต ให้มีอำนาจในเขตพื้นที่ของตน(๕) ผู้ว่าราชการจังหวัดให้มีอำนาจในเขตพื้นที่จังหวัดของตน(๖) สวัสดิการและคุ้มครองแรงงานจังหวัดหรือผู้รักษาราชการแทนและข้าราชการพลเรือนสามัญตั้งแต่ระดับ ๖ ขึ้นไปซึ่งปฏิบัติงาน ณ สำนักงานสวัสดิการและคุ้มครองแรงงานจังหวัด ให้มีอำนาจในเขตพื้นที่จังหวัดของตนข้อ ๒ในการพิจารณาสั่งให้นายจ้างเปลี่ยนเวลาทำงานหรือลดชั่วโมงทำงานของลูกจ้างหญิงตามข้อ๑๗ แห่งประกาศกระทรวงมหาดไทย เรื่อง การคุ้มครองแรงงาน ลงวันที่ ๑๖ เมษายน พ.ศ.๒๕๑๕ ให้ข้าราชการดังต่อไปนี้เป็นผู้พิจารณาสั่ง(๑) รองอธิบดี กรมสวัสดิการและคุ้มครองแรงงาน(๒) ผู้อำนวยการกองแรงงานหญิงและเด็กผู้อำนวยการกองคุ้มครองแรงงานหรือผู้รักษาราชการแทน(๓) ข้าราชการพลเรือนสามัญตั้งแต่ระดับ ๗ ขึ้นไปซึ่งปฏิบัติงาน ณ กองแรงงานหญิงและเด็กและกองคุ้มครองแรงงานให้มีอำนาจในเขตพื้นที่กรุงเทพมหานคร(๔) ข้าราชการพลเรือนสามัญตั้งแต่ระดับ ๖ ขึ้นไปซึ่งปฏิบัติงาน ณ สำนักงานแรงงานกรุงเทพมหานครเขตทุกเขตให้มีอำนาจในเขตพื้นที่ของตน(๕) ผู้ว่าราชการจังหวัดให้มีอำนาจในเขตพื้นที่จังหวัดของตน(๖) สวัสดิการและคุ้มครองแรงงานจังหวัด หรือผู้รักษาราชการแทนและข้าราชการพลเรือนสามัญตั้งแต่ระดับ ๖ ขึ้นไป ซึ่งปฏิบัติงาน ณสำนักงานสวัสดิการและคุ้มครองแรงงานจังหวัด ให้มีอำนาจในเขตพื้นที่จังหวัดของตนข้อ ๓ ในกรณีที่นายจ้างซึ่งผิดนัดในการจ่ายค่าจ้างค่าล่วงเวลา และค่าทำงานในวันหยุดได้นำเงินนั้นพร้อมดอกเบี้ยหรือเงินเพิ่มมามอบไว้ เพื่อชำระแก่ลูกจ้างตามข้อ ๓๑แห่งประกาศกระทรวงมหาดไทย เรื่อง การคุ้มครองแรงงาน ลงวันที่ ๑๖ เมษายน พ.ศ. ๒๕๑๕ให้ข้าราชการดังต่อไปนี้ เป็นผู้มีอำนาจรับเงินดังกล่าว(๑) รองอธิบดี กรมสวัสดิการและคุ้มครองแรงงาน(๒) ผู้อำนวยการกองคุ้มครองแรงงาน ผู้อำนวยการกองแรงงานหญิงและเด็กผู้อำนวยการกองนิติการ หรือผู้รักษาราชการแทน(๓) นิติกรตั้งแต่ระดับ ๓ ขึ้นไปซึ่งมีหน้าที่รับผิดชอบเกี่ยวกับฝ่ายคดีอาญาและฝ่ายคดีแพ่ง กองนิติการให้มีอำนาจในเขตพื้นที่กรุงเทพมหานคร (๔) ข้าราชการพลเรือนสามัญตั้งแต่ระดับ ๓ ขึ้นไปซึ่งปฏิบัติงาน ณ กองคุ้มครองแรงงานและกองแรงงานหญิงและเด็กให้มีอำนาจในเขตพื้นที่กรุงเทพมหานคร(๕) ข้าราชการพลเรือนสามัญตั้งแต่ระดับ ๓ ขึ้นไปซึ่งปฏิบัติงาน ณ สำนักงานแรงงานกรุงเทพมหานครเขตทุกเขตให้มีอำนาจในเขตพื้นที่ของตน(๖) ผู้ว่าราชการจังหวัด ให้มีอำนาจในเขตพื้นที่จังหวัดของตน(๗) สวัสดิการและคุ้มครองแรงงานจังหวัดหรือผู้รักษาราชการแทนและข้าราชการพลเรือนสามัญตั้งแต่ระดับ ๓ ขึ้นไปซึ่งปฏิบัติงาน ณ สำนักงานสวัสดิการและคุ้มครองแรงงานจังหวัดให้มีอำนาจในเขตพื้นที่จังหวัดของตนข้อ ๔ในกรณีที่นายจ้างส่งสำเนาข้อบังคับเกี่ยวกับการทำงานหรือแจ้งการแก้ไขเพิ่มเติมข้อบังคับเกี่ยวกับการทำงานตามข้อ ๖๘ และข้อ ๖๙แห่งประกาศกระทรวงมหาดไทย เรื่อง การคุ้มครองแรงงาน ลงวันที่ ๑๖ เมษายน พ.ศ. ๒๕๑๕ให้ข้าราชการดังต่อไปนี้เป็นผู้มีอำนาจรับสำเนาหรือรับแจ้งการแก้ไขเพิ่มเติมเอกสารดังกล่าว(๑) ข้าราชการพลเรือนสามัญตั้งแต่ระดับ ๓ ขึ้นไปซึ่งปฏิบัติงาน ณ สำนักงานแรงงานกรุงเทพมหานครเขตทุกเขตให้มีอำนาจในเขตพื้นที่ของตน(๒) ข้าราชการพลเรือนสามัญตั้งแต่ระดับ ๓ ขึ้นไปซึ่งปฏิบัติงาน ณ สำนักงานสวัสดิการและคุ้มครองแรงงานจังหวัดให้มีอำนาจในเขตพื้นที่จังหวัดของตนให้ยกเลิกคำสั่งกรมสวัสดิการและคุ้มครองแรงงาน ที่ ๖/๒๕๓๕ลงวันที่ ๑๐ เมษายน พ.ศ. ๒๕๓๕ เรื่อง มอบหมายอำนาจหน้าที่ตามประกาศกระทรวงมหาดไทยเรื่อง การคุ้มครองแรงงานทั้งนี้ ตั้งแต่บัดนี้เป็นต้นไปสั่ง ณ วันที่ ๘ มีนาคม พ.ศ. ๒๕๓๘รังสฤษฏ์ จันทรัตน์อธิบดีกรมสวัสดิการและคุ้มครองแรงงานอุษมล/ผู้จัดทำ๒๓ธันวาคม ๒๕๕๔[๑] ราชกิจจานุเบกษาเล่ม ๑๑๒/ตอนที่ ๓๔ ง/หน้า ๑๑๙/๒๗ เมษายน ๒๕๓๘